Tameṭṭut tesawwaḍ akk imeslayen-is s wawal neɣ s yimeslayen i ččuren d ḥulfan neɣ s ahat s icewwiqen, d azuzen, neɣ d aserqes, d tamedyazt n tegrawliwn neɣ lfuruḥ. Isefra-agi akk taken-d tugna iseḥḥan ɣef wamek tela tmetti taqbaylit d wamek teddun lecɣal-is. Am wakken i d-tebban tudert n umdan ama di talit n lfarḥ, ama di talit lqarḥ d wurfan, d laḥzen id yaɣlin fellas si lahmum n dunnit. Deg tmetti taqbaylit tamensayt, medden rran azal d ccan s wawal iferrun timsal di tjmayεit s ysefra-nni isawaḍen ɣer tifrat.